《苦雨》
宋代·毕仲游

阴云藏雨来，风吼如海潮。乖龙喜当路，下雨连三霄。

平河忽瀰漫，不见城东桥。蛰者灌其穴，飞者飘其巢。

惟有鱼与鳖，得势饶腥臊。虽闻雷霆震，若有鬼神号。

禾丰不得敛，穗湿依生苗。农家堵户叹，始觉虚勤劳。

乖龙莫之悟，自谓膏泽饶。始知旱魃虐，未得如雨妖。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。